Таржума авун

Таржума - текст ва я рахун са чӀалалай мюкю чӀалал интерпретация авун, мана квадар тавуна мюкю чӀалал малумат гун я. ГьакӀани, лезги чӀала элкъюрюн гаф лугьун жезва и манада (месела: «текст инглис чӀалалай лезги чӀалал элкъюрна»). Эвелдилай авайтир анжах гъилин таржума, инсанди вичи ийизай. ХХ виш йисалай гатӀумна алахъунар таржума машинрал ва компьюторарал ийиз. 

Таржумадин лишан язва са чӀалай (сифтедин чӀал - СЧ) текст мюкю чӀалал (таржумадин чӀал - ТЧ) элкъюриз, абурун арада авай грамматикадин, морфологиядин, културдин фаркьдиз килигна, текстдин мана амукьдайвал СЧ авайвал хьиз. 

 Кхьинринни мецин таржума 
Мецинни кхьинин таржума сад-садакай пара фаркьлу жюреяр я. Кхьинрин таржума (translation) язва са чӀалалай мюкю чӀалал текстдин элкъюрун, электрондин тахьайтӀа кхьинрин кхьинардай алатдал, кьве чӀаланни кхьинрин адетрин къайдаярал. Мецин таржума (interpreting) язва са културадин чӀалал тир рахундин мана, кьве чӀаланни рахадай къайдаярин характеристикаяр гъавурда гьатна, мюкю културадин чӀалал элкъюрун. Мецин таржума пай жезва синхронни давамдин жюрейрай. ГьакӀани, ава мецин чӀалалай гъилерин чӀалал таржума, яб гунин сагъвал чӀуру тир инсанар патал. Гъилерин чӀалан таржума мецин таржумадихъ галаз сад гьисаб жезвач.

Таржумадин агентвилерин кӀвалах герек тир кӀвалах я. Гьар юкъуз миллионарал инсанар абурун теклифарикай хийир къачузва. Адакай хийир ава техникадин, медицинадин, бизнесдин, дипломатиядин, туризмдин сферайра. 

 Тарих